b"\n_START_ARTICLE_\nKofta\n_START_SECTION_\nCaracter\xc3\xadstiques\n_START_PARAGRAPH_\nEn la seva forma m\xc3\xa9s simple es tracta d'unes boles elaborades amb carn picada, similars a les mandonguilles, es fa servir carn de vaca o d'anyell que se sol barrejar amb diferents esp\xc3\xa8cies i de vegades tamb\xc3\xa9 amb cebes picades. La carn se sol barrejar en algunes ocasions amb arr\xc3\xb2s, burghul, verdures, o ou per a formar una pasta que despr\xc3\xa9s es rosteix. Les Koftas s'elaboren en algunes ocasions amb peix o verdures en comptes de carn, especialment a l'\xc3\x8dndia. Poden cuinar-se a la graella, fregides, al vapor, o marinades, i poden ser servides amb salses ricament condimentades amb esp\xc3\xa8cies. Totes aquestes variants poden trobar-se al Nord d'\xc3\x80frica, el Mediterrani, l'Europa Central, \xc3\x80sia i l'\xc3\x8dndia. D'acord amb una investigaci\xc3\xb3 realitzada el 2005 per una companyia de processament d'aliments, existeixen prop de 291 tipus diferents de k\xc3\xb6fte a Turquia, on \xc3\xa9s molt popular. Als pa\xc3\xafsos \xc3\xa0rabs la kufta sol tenir forma cil\xc3\xadndrica."